Na osnovu člana 35. Zakona o planiranju i izgradnji („Službeni glasnik RS“, broj 72/09, 81/09-ispravka, 64/10-odluka US, 24/11, 121/12, 42/13-odluka US, 50/13-odluka US, 98/13–odluka US, 132/14, 145/14, 83/18, 31/19, 37/19-dr.zakon, 9/20 i 52/21, 62/23 i 91/25) i člana  40. Statuta opštine Tutin („Službeni  list opštine Tutin“, broj 1/19), na prijedlog Opštinskog vijeća opštine Tutin, Skupština opštine Tutin, na sednici održanoj dana 19.06.2026. godine, donela je
ODLUKU
o pokretanju postupka izrade četvrte izmjene i dopune Plana generalne regulacije „Tutin“ („Službeni list opštine Tutin“, br. 3/11, 3/2017, 14/2019 i 2023)
             Član 1.
Pristupa se izradi četvrte  izmjene i dopune Plana generalne regulacije „Tutin“ („Službeni list opštine Tutin“, br. 3/11, 3/2017, 14/2019 i 1/2023) (u daljem tekstu: Plan). 
Član 2.
Granica obuhvata četvrte izmjene i dopune Plana odnosi se na područje obuhvaćeno važećim Planom generalne regulacije „Tutin“ („Službeni list opštine Tutin“, br. 3/11, 3/2017, 14/2019 i 1/2023). 
Obuhvat planskog područja se ovom Odlukom ne menja 

                                                Član 3.
Planski osnov za izradu Četvrte izmjene i dopune Plana predstavlja važeći Prostorni plan opštine Tutin, kao i Plan generalne regulacije „Tutin“ („Službeni list opštine Tutin“, br. 3/11, 3/2017, 14/2019 i 1/2023). 
Primenjuju se principi uređenja, korišćenja i zaštite prostora utvrđeni planskim dokumentima višeg reda. 
Član 4.
Sadržina Plana biće izrađena u skladu sa članovima 25. i 26. Pravilnika o sadržini, načinu i postupku izrade dokumenata prostornog i urbanističkog planiranja („Službeni glasnik RS“, br. 32/2019). 
Član 5. 
Rok za izradu četvrte izmjene i dopune Plana je 12 (dvanaest) meseci od dana stupanja na snagu ove Odluke. 
Član 6. 
Sredstva za izradu četvrte izmjene i dopune Plana obezbeđuje opština Tutin a deo podnosioci zahteva. 
Član 7. 
Cilj izrade četvrte izmjene i dopune Plana je unapređenje planskih rješenja, otklanjanje uočenih nedostataka u važećem planskom dokumentu, usklađivanje sa stanjem na terenu, kao i stvaranje uslova za racionalnije i efikasnije uređenje i korišćenje prostora. 
Tokom javnog uvida moguće su izmjene i dopune planskih rješenja u skladu sa primedbama zainteresovanih subjekata. 
Član 8. 
Nosilac izrade Plana je Odeljenje za urbanizam, imovinsko-pravne i komunalno-stambene poslove opštine Tutin. 
Član 9. 
Plan će se raditi na ažuriranoj geodetskoj podlozi overenoj od strane nadležne službe za katastar nepokretnosti, u odgovarajućoj razmeri koja će biti definisana Odlukom o izradi Plana. 
Član 10. 
Do usvajanja četvrte  izmjene i dopune Plana primenjivaće se važeći Plan generalne regulacije „Tutin“ („Službeni list opštine Tutin“, br. 3/11, 3/2017, 14/2019 i 1/2023).
Član 11. 
Postupak javnog uvida i javne rasprave sprovodiće se u skladu sa članovima 50. i 51. Zakona o planiranju i izgradnji, kao i članovima 54–67. Pravilnika o sadržini, načinu i postupku izrade dokumenata prostornog i urbanističkog planiranja („Službeni glasnik RS“, br. 32/2019). 
Član 12. 
Odluka o potrebi izrade ili neizrade strateške procene uticaja na životnu sredinu doneće se u skladu sa posebnim zakonom i biće sastavni deo planske dokumentacije. 
Član 13. 
Ova Odluka stupa na snagu osmog dana od dana objavljivanja u „Službenom listu opštine Tutin“. 

